Hladaš-li na kruh serbskich koparskich ikonow, da sej tež jeho mjeno cyle jasnje wuwědomiš: Nico Buša! Jurij Bjeńš je 43lětnemu nanej třoch dźěći tójšto prašenjow k jeho karjerje stajił a mjez druhim zhonił, kotremu mustwu w Němskej wón wosebje palcy tłóči!
Nico, wot kotreho časa hižo za Radwor kopački šnórujeće?
N. Buša: 1984 sym jako šěsćlětny prěni raz w Radworju na kopanišću stał. Jako młodostny młodźiny A dźěch do Wulkeje Dubrawy, hdźež wosom lět za prěnje mustwo za bulom honjach. 2004 pak nawróćich so do Radworja, a tu sym hač do lěta 2017 sobu wo dypki wojował.
Kelko hrow to dohromady bě?
N. Buša: Dokładnje ličił wězo njejsym, jeničce za Radworske prěnje mustwo pak bě jich 250 do 300.
Sće hdy někajke zranjenja přetrać dyrbjał?
N. Buša: Ně, nastupajo wjetše zranjenja mějach dotal stajnje zbožo.
Maće někajkeho koparja za přikład, a sće přiwisnik wěsteho mustwa?
szl_Latn bos_Latn szl_Latn ces_Latn hrv_Latn hrv_Latn bos_Latn szl_Latn